Diari Oficial de la Generalitat Valenciana


Sumari del DOGV 4356, del 14-10-2002 (2002/11594)

RESOLUCIÓ de 8 d'octubre de 2002, del conseller de Benestar Social, per la qual es modifiquen els crèdits que financen les ajudes convocades mitjançant l'Orde d'11 de desembre de 2001, per la qual es fa pública la regulació i la convocatòria d'ajudes en matèria de servicis socials per a l'exercici 2002 (DOGV número 4151, de 19 de desembre de 2001), modificada per la correcció d'errades publicada el 4 de gener de 2002, DOGV núm. 4161.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4356

Data del DOGV
:   14-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11812


Data del document
:   08-10-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * integració social
    * administració local
    * suport econòmic
    * servei social
    * assistència social

RESOLUCIÓ de 8 d'octubre de 2002, del conseller de Benestar Social, per la qual es modifiquen els crèdits que financen les ajudes convocades mitjançant l'Orde d'11 de desembre de 2001, per la qual es fa pública la regulació i la convocatòria d'ajudes en matèria de servicis socials per a l'exercici 2002 (DOGV número 4151, de 19 de desembre de 2001), modificada per la correcció d'errades publicada el 4 de gener de 2002, DOGV núm. 4161. [2002/X11018]
  
L'Orde d'11 de desembre de 2001, de la Conselleria de Benestar Social, per la qual es fa pública la regulació i la convocatòria d'ajudes en matèria de servicis socials per a l'exercici 2002 (DOGV núm. 4151, de 19 de desembre de 2001) modificada per la correcció d'errors publicada el 4 de gener de 2002 en el DOGV núm. 4161, va ser tramitada d'acord amb allò disposat en l'orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot estant condicionat el finançament d'estes ajudes a l'aprovació dels crèdits corresponents.
  
Una vegada aprovada i publicada la Llei 10/2001, de 27 de desembre, de Pressuposts de la Generalitat Valenciana, per a l'exercici 2002 (DOGV núm. 4158, de data 31 de desembre de 2001), d'acord amb allò regulat en l'article 47.11 del Decret Legislatiu de 26 de juny de 1991, per la qual s'aprova el text refós de la Llei d'Hisenda Pública de la Generalitat Valenciana, es va procedir, mitjançant Resolució de 20 de març de 2002, del conseller de Benestar Social (DOGV núm. 4218, de 27 de març de 2002), a donar publicitat als crèdits i a les línies de subvenció destinades al finançament de les ajudes regulades i convocades per l'Orde d'11 de desembre de 2001, de la Conselleria de Benestar Social, per la qual es regulen i convoquen les ajudes en matèria de servicis socials per a l'exercici 2002.
  
En canvi, en estos moments hi ha possibilitat pressupostària en dos de les línies recollides en la Resolució de 20 de març de 2002, cosa que permet incrementar el finançament de l'Orde d'11 de desembre de 2001.
  
En virtut d'això, i fent ús de les facultats que em coferix l'article 47.11 del text refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social i la seua posterior modificació pel Decret 212/2001de 18 de desembre (DOGV núm. 3837 de 15.09.00 i núm. 4165 de 10.01.02), resolc:
  
Primer
  
Modificar la quantia del crèdit destinat a finançar l'Orde d'11 de desembre de 2001, de les línies de subvenció que tot seguit s'indiquen:
  
1. Denominació: Servicis Socials Generals
  
Línia de subvenció: T0228
  
Consignació pressupostària: increment de 248.701,68 euros i passa de 78.650.449,45 euros a 45.113.574,13 euros.
  
Procedència i quantia dels fons:
  
Propis condicionats: 9.037.365,22 euros
  
Propis no condicionats: 5.361.361,69 euros
  
Externa: Ministeri de Treball i Assumptes Socials: 9.037.365,22 euros
  
2. Denominació: Programes d'Acció Comunitària
  
Línia de subvenció: T1827
  
Consignació pressupostària: increment de 10.394,07 euros i passa de 1.233.190 euros a 1.243.584,07 euros.
  
Procedència i quantia dels fons:
  
Propis condicionats: 567.454,07 euros
  
Propis no condicionats: 108.675,93 euros
  
Externa: Ministeri de Treball i Assumptes Socials: 567.454,07 euros
  
3. Denominació: Integració Social del Poble Gitano
  
- Línia de subvenció: T1331
  
Consignació pressupostària increment: increment de 6.660,69 euros i passa de 803.197,37 euros a 809.858,06 euros
  
Procedència i quantia dels fons:
  
Propis condicionats: 220.691,52 euros
  
Propis no condicionats: 258.129,26 euros
  
Externa: Ministeri de Treball i Assumptes Socials: 331.037,28 euros
  
Segon
  
Publicar la present resolució en el Diari Oficial de la Generalitat Valenciana.